
INFORMASJON TIL SØKERE TIL SOSIONOMSTUDIET VED HØGSKOLEN I SØR-TRØNDELAG HØSTEN 2007

Sosionomutdanningen ved Høgskolen i Sør-Trøndelag har fra høsten 2007 en egen kvote for studenter som har interkulturell/internasjonal bakgrunn. Kvoten er på inntil 20 % av de disponible studieplassene.

Opptakskravene i kvoten er:

1. Generell studiekompetanse eller tilkjennes realkompetanse iht. høgskolens retningslinjer for realkompetanse.
2. Søkere må ha interkulturell eller internasjonal bakgrunn/erfaring gjennom 

· egen innvandrer-/flyktningbakgrunn, eller

· foreldre som har innvandrer-/flyktningbakgrunn, eller 

· å ha oppholdt seg/bodd i minimum fem år etter avsluttet grunnskole i et annet land enn sitt opprinnelsesland.

Rangeringsreglene for opptak gjennom denne spesielle kvoten er:

1. Søkerne som oppfyller opptakskravene konkurrerer først om å få adgang til intervju. Innkalling til intervju skjer etter prioritering av søkerne basert på konkurransepoeng, jf. Forskrift om opptak til universiteter og høyskoler. 
2. Formålet med intervjuet er en endelig rangering av søkerne. Tildeling av studieplass skjer på grunnlag av en samlet skjønnsmessig vurdering av søkernes kvalifikasjoner slik de kommer til uttrykk gjennom innsendt dokumentasjon og intervju.

Vennligst fyll ut skjemaet nedenfor med den informasjonen du ønsker skal bli vurdert i forbindelse med denne kvoten. Bruk gjerne eget ark i tillegg. Husk dokumentasjon med vitnemål eller attester.
